Latindar Diru Batasuna

Latindar Diru Batasuna (LDB) XIX. mendean sortu zen, estatu kide guztietan erabil zitekeen moneta bakar batean Europako hainbat dibisa bateratzeko ahaleginean. Garai hartan, oraindik ere, moneta nazional gehienak urrez eta zilarrez osatuta zeuden. 1865ean ezarri eta 1927an desegin zuten.

 Historia 
1865eko abenduaren 23an, Frantziak, Belgikak, Italiak eta Suitzak hitzarmen bat sinatu zuten, non euren dibisa nazionalak 4,5 gramo zilar edo 0,290322 urre estandarrera aldatzeko konpromisoa hartu zuten (1:15,5eko urre/zilar erlazioa) eta libreki trukagarriak bihurtzeko. Geroago, Grezia batu zen 1868an. Urte horretan bertan, Espainiak estandar hori hartu zuen bere tokiko monetarako, LDBrekin sinatutako aldebiko hitzarmen baten bidez. Era berean, 1889an estandar bera hartu zuten San Marinok, Errumaniak eta Austria-Hungariak, Batasunarekin zituzten aldebiko akordioengatik, baita Bulgariak, Venezuelak, Serbiak eta Montenegrok ere, alde bakarretik (Batasunean formalki sartu gabe). Mendebaldeko Daniar Indiek ere estandar bera hartu zuten 1904an, baina ez ziren LDBen ofizialki sartu.

Urrearen eta zilarraren gorabeheren eta XX. mendearen hasierako zurrunbilo politikoen ondorioz, 1920ko hamarkadan moneta-batasuna alde batera utzi zen, 1927an formalki desegin arte. 0.50, 1 eta 2ko txanponek zirkulatzen jarraitu zuten Suitzan eta Venezuelan, 1967an kupronikelek ordezkatu arte.

Italian eta San Marinon urrezko txanponak jaulkitzen dituzte oraindik, estandar berak erabiliz eta eurotan balioztatuta.

 Erreferentziak 

 Kanpo estekak 

Kategoria:Frantziako historia ekonomikoa
Kategoria:Greziako historia ekonomikoa
Kategoria:Italiako historia ekonomikoa
Kategoria:Errumaniako historia ekonomikoa
Kategoria:Serbiako historia ekonomikoa
Kategoria:Espainiako historia ekonomikoa
Kategoria:Suitzako historia ekonomikoa
Kategoria:Belgikako historia ekonomikoa
Kategoria:Numismatika